Пуду кърашэкI
«Грант» ООО-мрэ КъБР-м Лэжьыгъэмрэ социальнэ зыужьыныгъэмкIэ и министерствэм Налшык къалэм цIыхухэм Iуэхутхьэбзэ щахуэзыщIэ и центрымрэ зэращIылIа зэгурыIуэныгъэм тету, мы гъэм мэкъуауэгъуэм и 1 лъандэрэ «Социальнэ такси» программэр ягъэзащIэ.
Ар тещIыхьащ центрым щатха цIыхухэр нэхъ пуду къешэкIыным. Зэ итIысхьэгъуэм къалэ кIуэцIым абы щыхуэзэр тумэнитхущ. «Грант» ООО-м шыщхьэуIу кIуам социальнэ Iуэхутхьэбзэ зэмылIэужьыгъуэу 27-рэ зэфIигъэкIащ. Ахэр щыхуащIэр Налшык къалэрщ.
Центрым щолажьэ хьэпшыпыщIэхэмрэ зыхуэмеижхэмрэ зэхуэзыхьэс фонд. ХуэмыщIауэ, унагъуэшхуэхэм ящыщу, щытыкIэ гугъум къихутауэ захуэзыгъэза цIыху 200-м щIигъум шыщхьэуIу кIуам центрым шэджагъуашхэ яригъэщIащ.
ТОКЪМАКЪ Мадинэ.
